Kristinusko Alankomaissa

Tämä artikkeli kertoo kristinuskosta Alankomaissa. Merkittäviä kirkkokuntia Alankomaissa ovat roomalaiskatolinen kirkko, johon kuuluu 20,1 prosenttia väestöstä sekä protestanttiset kirkot, joihin kuuluu 14,8 prosenttia väestöstä. Merkittäviä protestanttisia kirkkokuntia ovat mm. reformoitu kirkko, protestanttinen kirkko sekä kalvinistinen kirkko.

Tunnustuskunnat

Katolinen kirkko 

Vuoden 2017 lopussa katolisia oli Alankomaissa 3 769 000, mikä oli 21,9% maan väestöstä. Katolinen kirkko Alankomaissa on jakautunut seitsemään hiippakuntaan sekä yhteen sotilasordinariaattiin, joka toimii asevoimissa palvelevien katolisten keskuudessa.

Historia 
Irlantilaiset lähetyssaarnaajat kristillistivät alankomaiden alueet 800-luvulla. 1500-luvulla Alankomaista tuli itsenäinen valtio ja nuori tasavalta omaksui kalvinistisen uskonpuhdistuksen. Alankomaista tuli yksi konservatiivisten reformoitujen kirkkojen tukipylväistä. Maasta tuli yksi johtavista merenkulku- ja talousvaltioista 1600-luvulla.

Sotien jälkeen Alankomaat luopuivat suurista siirtomaistaan. Samaan aikaan Alankomaista tuli yksi ekumeenisen liikkeen tukikohdista. Ensimmäinen Kirkkojen maailmanneuvoston kokoontumisista pidettiin Amsterdamissa vuonna 1948. Kirkkoon kuuluminen ja kirkossakäynti on vähentynyt jyrkästi 1960-luvulta lähtien. Kaksi suurta reformoitua kirkkoa ja luterilainen kirkko muodostivat vuonna 2004 uuden protestanttisen kirkon Alankomaissa. Lisääntynyt maahanmuutto Afrikasta, Aasiasta ja latinalaisesta amerikasta on synnyttänyt maahan useita siirtolaiskirkkoja.

Kirkkojenväliset järjestöt 
Suuri osa Alankomaiden prostestanttisista kirkoista ja katolinen kirkko ovat toimineet yhdessä kirkkojen neuvostossa vuodesta 1968. Maahanmuuton myötä syntyneet siirtolaiskirkot ja Indonesiasta Alankomaihin muuttaneet kristityt ovat muodostaneet oman kirkkokuntien yhteisen neuvoston. Alankomaissa toimii myös vahva Evankelinen allianssi, joka on kytköksissä MEA:an.

Lähteet